২০২৮-এ মহাকাশে পাড়ি দেবে চন্দ্রযান-৪, জানালেন ইসরো কর্তা

ওয়েবডেস্ক- চন্দ্রযান-৪ (Chandrayaan-4) নিয়ে বড় ঘোষণা করল ইসরো। ২০২৮ সালের মধ্যেই চন্দ্রযান-৪ এর উৎক্ষেপণের প্রস্তুতি নিচ্ছে ভারতীয় মহাকাশ গবেষণা কেন্দ্র ইসরো (ISRO)। সেইসঙ্গে ২০৩৫ সালের মধ্যে মহাকাশ স্টেশন তৈরির হবে বলেই জানিয়েছেন ইসরোর চেয়ারম্যান ভি নারায়ণন (Chairman V Narayanan) ।

সাংবাদিকদের সামনে ইসরোর চেয়ারম্যান জানিয়েছেন, চলতি বছরে আরও সাতটি উৎক্ষেপণের পরিকলনা করা হয়েছে। তবের ভারতের প্রথম মানব মহাকাশযান ২০২৭ সালের জন্য নির্ধারিত রয়েছে। ভি নারায়ণন আরও জানিয়েছেন, ইসরো, বিজ্ঞান, প্রযুক্তি ও শিল্পের ক্ষমতা দ্রুত বৃদ্ধির জন্য এই প্রস্তুতি নেওয়া হচ্ছে। ভি নায়ায়ণের কথায় সরকার চন্দ্রযান-৪ মিশন অনুমোদন করেছেন। যা চাঁদের নমুনা প্রত্যাবর্তনের মিশন হিসেবে ডিজাইন করা হয়েছে, এটি হবে ভারতের কাছে একটি বড় চ্যালেঞ্জ।

ভারতের প্রথম মানব-মহাকাশ অভিযান, গগনযান সম্পর্কে নারায়ণন স্পষ্ট করে বলেছেন যে কেবল মানববিহীন অভিযানের সময়সীমা পরিবর্তিত হয়েছে। ইসরো কর্তা বলেন, আমি স্পষ্ট করে বলতে চাই, মানববিহীন অভিযানের লক্ষ্য ছিল ২০২৫ সাল। মানববিহীন অভিযানের পরিকল্পনা সবসময় ২০২৭ সালের জন্য করা হয়েছিল, এবং আমরা সেই তারিখ ধরে রেখেছি।

আরও পড়ুন- দিল্লির ঘটনায় সামনে এল নতুন তথ্য!

ভারতীয় মহাকাশচারীদের নিয়ে প্রথম উড়ানের আগে তিনটি মানববিহীন পরীক্ষামূলক মিশন অনুষ্ঠিত হবে। নারায়ণন বলেন, প্রধানমন্ত্রী নরেন্দ্র মোদি ইসরোকে ভারতীয় নভোচারীদের চাঁদের পৃষ্ঠে পাঠানোর এবং ২০৪০ সালের মধ্যে তাদের নিরাপদে ফিরিয়ে আনার জন্য কাজ করার নির্দেশ দিয়েছেন। নায়ায়ণন গর্বের সঙ্গে বলেছেন, ভারতের দীর্ঘমেয়াদী মানব-মহাকাশযান পরিকল্পনা এখন বিশ্বের শীর্ষস্থানীয় মহাকাশ শক্তির সঙ্গে সামঞ্জস্যপূর্ণ।

দেখুন আরও খবর-